Maxim Bilovitskiy

Maxim Bilovitskiy (sündinud 8. novembril 1992) on Eesti juutuuber ja teadusfotograaf.
pisi|Maxim Bilovitskiy tegemas keemiakatset "Barking Dog" ('haukuv koer') 2014. aastal 

Teda on korduvalt tunnustatud Eesti teadusfoto võistlusel ning ülemaailmsel fotovõistlusel Wiki Science Competition.

Venemaa suurimaid kirjastusi AST on avaldanud Bilovitskiy keemiakatsete teemalisi raamatuid.

Haridustee
Maardust pärinev Bilovitskiy lõpetas 2014. aastal Tallinna Tehnikaülikooli keemia- ja materjalitehnoloogia teaduskonna toidutehnika ja tootearenduse erialal bakalaureusekraadiga. 2016. aastal kaitses ta TTÜ Toiduainete instituudis magistrikraadi (magistritöö "Antifriisvalkude ja oligosahhariidide mõju jää rekristallisatsioonile jäätises").

 YouTube 
2011. aastal lõi Bilovitskiy venekeelse keemiakatsete videokanali Thoisoi. Tema keemiakatseid vaadatakse YouTube'is iga päev üle 80 000 korra. Novembriks 2018 on tema üle 118 miljoni vaatamist kogunud kanalit tellinud üle 976 000 huvilise ning detsembris 2024 oli samal kanalil 379 miljonit vaatamist ja 2,08 miljonit tellijatThoisoi. youtube.com (vaadatud 12. detsembril 2024). Tema harrastuse põhieesmärk on teaduse populariseerimine ja õppevideote loomine. 2014. aastal lõi ta ingliskeelse keemiakatsete videokanali Thoisoi2, kus 2018. aasta veebruari seisuga oli 309 000 tellijat ja 35,8 miljonit vaatamist. 

Teadusfotograafia
2013. aasta Eesti teadusfoto võistlusel pälvis ta fotoga osaliselt lahustatud magneesiumi ja alumiiniumi sulamist parima TTÜ tudengi eripreemia.2015. aasta parimad Eesti teadusfotod

2015. aastal valiti tema videofail ülijuhi omadustest Eesti teadusfoto konkursil parimaks kategoorias "Teised meediafailid", tema foto laktoosi kristallidest sai mikroskoobifotode kategoorias II preemia. 2016. aasta märtsis võistlesid Eesti parimad teadusfotod üleeuroopalisel teadusfoto konkursil. Siin sai tema ülijuhi omadusi tutvustav video esikoha kategoorias "Teised meediafailid". Selles kategoorias hinnati fotode asemel audio- ja videofaile ning arvutiga loodud pilte (teise koha sai Eesti esindaja Tavo Romanni meediafail).

2017. aasta Eesti teadusfoto võistlusel võitis Bilovitskiy taas esikoha kategoorias "Mittefotofailid". Sel korral tõi võidu video veepiisa külmumisest temperatuuril –180 °C. Sarnaselt 2015. aastaga tuli kategooriavõit ka ülemaailmsel teadusfoto võistlusel (varasem üleeuroopaline võistlus oli vahepeal laienenud)."Eesti teadusfotograafi videoklipp sai üleilmsel konkursil võidu". Horisont, 6/2018. Lk 7."Vaata võidutööd: Eesti teadusfotograaf võitis ülemaailmse teadusfoto võistluse" Delfi Forte, 5. november 2018

Bilovitskiy võitis 2021. aasta Eesti teadusfoto võistlusel esikoha mittefotofailide kategooris videoga Wilsoni pilvekambrist"Galerii: Vikipeedia teadusfoto konkursi võitjad" ERR Novaator, 29. jaanuar 2022 ning sama video võitis esikoha ka rahvusvahelises finaalis"Galerii: Vikipeedia teadusfoto võistluse võitjad 2022" ERR Novaator, 13. detsember 2022.

Tema videod YBCO ülijuhist ja veetilga jäätumisest on ühtlasi pääsenud Wikimedia Commonsi aasta pildi valimisel finaali.Picture of the Year 2018 Wikimedia CommonsPicture of the Year 2016 Wikimedia Commons

Tunnustus
2015 – "Teadusfoto 2015" – II preemia kategoorias "Mikroskoobipildid"
2015 – "Teadusfoto 2015" – I koht kategoorias "Teised meediafailid"
2016 – Euroopa teadusfoto konkursil I koht kategoorias "Teised meediafailid"
2017 – "Teadusfoto 2017" – võitja kategoorias "Mittefotofailid"
2018 – Wiki Science Competition 2017 – võitja kategoorias "Mittefotofailid"
2019 – "Teadusfoto 2019", žürii tunnustus üldkategoorias ja mittefotofailide kategoorias
2020 – Wiki Science Competition 2019 – žürii tunnustus kategoorias "Mittefotofailid"
2021 – Eesti teaduse populariseerimise auhind, ergutuspreemia kategoorias "Parim teaduse ja tehnoloogia populariseerija (teadlane, ajakirjanik, õpetaja jne)"
2021 – "Teadusfoto 2021" – võitja kategoorias "Mittefotofailid"
2022 – Wiki Science Competition 2021 – võitja kategoorias "Mittefotofailid" ja žürii tunnustus samas kategooriasWinners of WSC21: Non-photographic media wikisciencecompetition.org, 12. detsember 2022
2023 – "Teadusfoto 2023" – võitja kategoorias "Mittefotofailid""Galerii: Vikipeedia teadusfoto võistluse paremad pildid" ERR Novaator, 29. jaanuar 2024
2024 – Wiki Science Competition 2023 – võitja kategoorias "Mittefotofailid"

Raamatud
2017 – Максим Биловицкий. "ThoiSoi. Увлекательная химия металлов и их соединений". Москва: АСТ, ISBN 978-5-17-102535-9 (176 lk)
2018 – Максим Биловицкий. "ThoiSoi. Занимательная химия. Кристаллы, газы и их соединения". Москва: АСТ, ISBN 978-5-17-983045-0 (208 lk)
2021 – Максим Биловицкий. "ThoiSoi. Химия в опытах и экспериментах: газы и растворы". Москва: АСТ, ISBN 978-5-17-134961-5 (192 lk)

Vaata ka
Vikipeedia:Teadusfoto 2015/Parimad
Vikipeedia:Teadusfoto 2017/Parimad
Vikipeedia:Teadusfoto 2019/Parimad
Vikipeedia:Teadusfoto 2021/Parimad
Vikipeedia:Teadusfoto 2023/Parimad

Viited

 Välislingid 

Мысли Химика. plus.google.com
Maxim Bilovitskiy videoblogi Thoisoi. youtube.com
Commons:European Science Photo Competition 2015/Winners. commons.wikimedia.org
Первый и единственный химик-видеоблогер в Эстонии с 37 миллионами просмотров снимает эксперименты прямо в саду в Маарду. 29.05.2016. vecherka.ee
Intervjuu Maxim Bilovitskyga Wikimedia Eesti ajaveeb, 28. oktoober 2016
Maxim Bilovitskiy raamatud veebikaubamajas ozon.ru. ozon.ru
"Kirglik keemiafänn Maxim Bilovitsky peab ülipopulaarset YouTube kanalit" Miks.ee, 25. jaanuar 2022

Kategooria:Eesti keemikud
Kategooria:Eesti teadusfotograafid
Kategooria:Eesti vikifotograafid
Kategooria:Eesti Youtube'i-kuulsused
Kategooria:Sündinud 1992